text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
رفض الأخ الأكبر، أعمامه هيقولوله: "تلك كانت حياة أبيك وأبيه من قبل، ولو كان حيًا، لشاء أن تُحرم من حياتك." دي جملة أشبه بحُكم الإعدام، حُكم بنشوفه بالصورة، بنشوف تكوين فرعوني، لمّا بيقف الأخ الكبير لوحده، والأعمام بيبصوا الناحية التانية، كأن مصيره اتحسم واتحدد خلاص، خصوصًا، لمّا الأعمام يخرجوا، ونتفاجئ | Statement | Masri | 223 |
إن دي ما كانتش جلسة خاصة، القعدة دي ما كانتش سرّية، لأن باقي رجالة القبيلة كانوا قاعدين برة، كانوا موجودين طول الوقت مستنيين برة، كأنهم في غرفة مداولة مستنيين قرار الأخ الأكبر. وبخروجهم واحد ورا التاني، بيهمس العم لآخر واحد فيهم ويشوشه، ويؤمره بقتل الأخ. "شادي" بيورينا أكتر تشابه حياة | Statement | Masri | 208 |
أهل القبيلة اللاواعي مع أجدادهم الفراعنة، ودا بيبان لمّا الأم بتقول لابنها الكبير، اللي رفض إنه يكمّل تجارة أبوه رأيها في اللي بيعمله، وتعاقبه عقاب أسوأ من الموت، "ملعون لأنك أقلقت مَن ارتاح." هنا، تقصد الأب. تقولّه: "اغرب عن وجهي أيها التعس! إني لا أعرف اسمًا لك." لاحظ، يا عزيزي، | Statement | Khaleeji | 207 |
هنا اللعنة، لعنة الأم لابنها، "إني لا أعرف اسمًا لك." لعنته إنه يكون بلا اسم، هايم في الدنيا، بلا هوية، لأنه خالف وصية أبوه اللي ارتاح. لو انت مركّز في الحلقة، هتعرف إن دي نفس لعنة الملوك اللي مبعوثين في بداية الفيلم، لمّا ما يقولوش تعويذة البعث وينسوا اسمهم. بعدها، | Statement | Masri | 194 |
الأم بتختفي في ضلمة الجدار، بتبلعها نقوش الفراعنة، نقوش الماضي، ودا لأنها جزء منه وامتداد ليه. الابن الأكبر هيقرر إن هو يهرب، ويقول لـ"ونيس" أخوه: "أمنا عايشة في الماضي، تعالى اهرب معايا لمستقبل برة القبيلة." ولكن "ونيس" مش هيقدر يهرب، لأن مشكلته أكبر من إنه يبص لمستقبله، "ونيس" لازم يعرف | Statement | Masri | 217 |
ماضيه الأول، مش ماضي المكان اللي اتولد فيه، مش ماضي القبيلة بس، وإنما ماضي أجداده كلهم لحد الموميا اللي هو شافها. ودا، يا عزيزي، اللي هيعبّر عنه "شادي عبد السلام"، بمشاهد عبقرية بدون أي كلام، مشاهد هيقعد فيها "ونيس" في حضرة تماثيل المعابد، نفس ظهوره وحزنه في حضرة قبر أبوه، | Statement | Masri | 195 |
كأنه بيطلب من أجداده يتكلموا معاه ويحكوا عن خطيئة أبوه اللي عملها في حقهم. وفي الكادر، بيبان كأنه جزء منهم، امتداد فعلًا ليهم، هما بس مجرد شخصيات من الماضي، فمتجسدة في تماثيل ما بتتحركش، إنما هو شخص حي في الحاضر، لازم يتحرك. شايف، يا عزيزي، هنا الدقة والتفاصيل؟ لو ركّزت، | Question | Khaleeji | 206 |
هتلاحظ إن "شادي" بيعتمد دايمًا على الصورة أكتر من الكلام، إيقاع الفيلم بطيء، عامل زي ما يكون لوحة فرعونية، هيوصفه "شادي" بإنه منوّم مغناطيسيًا، مش عشان تنام، ولكن عشان تركّز أكتر في الصورة، وفي الصورة، هتلاقي كل حاجة. الوسيط الوحيد اللي اعتمد على الفكرة دي هو الشعر، أبياته فيها كلام | Statement | Masri | 206 |
قليل جدًا، بس مليان صور لازم تتخيلها. "شادي" كتب "الموميا" في البداية كقصيدة شعر من 40 بيت، لكنه لمّا حولها لسيناريو، فضِل مخلص إن هو يكتب بالصورة، الصورة تبقى الشعر، الصورة تبقى البلاغة، كلمات قليلة وصورة بتقول كل حاجة، في واحد من أجمل مشاهد الفيلم، بنشوف الأخ الكبير وهو بيستعد | Statement | Masri | 199 |
عشان يخرج برة حدود القبيلة، لوحة شعرية فيها شخص بيطلع على تلّة مش باين منها غير شراع، كأنها مركب بتعوم في السما، وهو هربان من التفتيش في مقابر تحت الأرض، وعايز يطلع للنور، ألوان زاهية حيث الميّه والخضرة، والأخ بيودّع بعينيه رجال القبيلة الملثمين، اللي بيظهروا دايمًا كأنهم ملايكة موت. | Statement | Masri | 203 |
وفي آخر لحظة، قبل خروجه لجنة العالم الخارجي، بنشوف الأخ الكبير بيتقتل، عشان ما يخرجش السر برة، لوحة بصرية بتبيّن وتبرز لعنة القبيلة! ناس عايشة لقرون في حضن جبل فقير، مربوطين في مقبرة، بيحرسوا سجن ما حدش يقدر يخرج منه للعالم، مكان غريب، بيقوموا فيه بدور السجان والمسجون في نفس | Statement | Khaleeji | 199 |
الوقت، ومهما العالم كان باين أوسع وأجمل، وحريته كأنها خروج للجنة، بيفضل الخروج دا خطيئة تمنها الموت. بس في نفس لحظة موت الأخ، بنسمع "سارينة" السفينة البخارية، لحظة بيقول فيها "شادي عبد السلام" لو كان ممنوع على أي حد إن هو يخرج بالسر دا للعالم الخارجي، فالعالم الخارجي بنفسه جاي، | Statement | Iraqi | 198 |
وهنا، بيوصل الأفندية بقيادة الأثري "أحمد كمال"، وبيستقبل هؤلاء الأثريين رجالة القبيلة، بنفس طريقتهم، أشباح سودا ثابتة في الأرض ما بتتكلمش. في أول لقاء ما بين "ونيس" و"أحمد كمال"، بنشوف "ونيس" ابن القبيلة وهو لابس اللبس الغامق، لون لعنة القبيلة وسرّها، كل اللي بعد كدا هييجي من برة القرية، هيبقى | Statement | Khaleeji | 217 |
لابس أبيض، علماء، ظباط، عُمّال، كله لابس أبيض، لون النور، لون كشف السر. الأثري "أحمد كمال "هيوصف "ونيس" أول ما يشوفه وصف بيلخص عقدته كاملة، وبيقول عنه: "نظراته غريبة، كأنها على تمثال عادت إليه الحياة." كأن "ونيس" بيشبه القناع الفرعوني اللي بدأ بيه الفيلم، شخص من الحاضر صحي بعد غيبوبة | Statement | Khaleeji | 212 |
طويلة، فاضل بس إنه ينطق اسم أجداده، وينقلهم من الخبيئة للنور، عشان يبعت تاريخهم، يرجعوا من جديد. كل رجالة القبيلة عاشوا واتولدوا بين المعابد والتماثيل، بس ما حدش فكر لحظة إن دُول أجدادهم، لازم عين غريبة تصحيهم من إحساسهم بالتعود دا، حد يقولّهم إن وجودهم وسط الآثار دي حاجة مش | Statement | Masri | 200 |
عادية، وهنا، بتظهر شخصية "الغريب"، عامل من الوادي عمره ما شاف معابد وتماثيل بالحجم دا، بنشوف في عينيه حيرة ولمعة بتبهر "ونيس"، اللي بيقولّه إنه عاش طول عمره وسط التماثيل، بس عمره ما فكر يسأل عن أصلها ولا عن علاقته بيها. في مشهد، بنشوف "أحمد كمال" وهو بيشرح لظابط معاه | Statement | Khaleeji | 194 |
أطلال المعابد وأسامي الملوك، هنا، الأثري غريب عن "طيبة"، ولكنه بسبب علمه، قادر يعرف كل حاجة حواليه، قارن دا بقى بالمشهد اللي بنشوف فيه "ونيس" ابن "طيبة" من منظور ضئيل جدًا، بنشوفه قُدّام جدران عملاقة، ضآلة بتمثل جهله، ولكنها برضه بتمثل فضوله، فضوله الواسع اللي ما بقاش قادر يوقّف اتساعه، | Statement | Masri | 217 |
عايز يعرف هو مين، وتاريخه دا إيه، المُخرج، يا عزيزي، جايبلك 3 شخصيات، "ونيس" ابن القبيلة، و"الغريب" اللي عمره ما شاف معابد كبيرة وعملاقة، و"أحمد كمال" موظف العاصمة وعالم الآثار، الـ3 مصريين، الـ3 تاريخهم واحد، بس كل واحد موقفه من التاريخ مختلف تمامًا عن التاني، اختلاف عِلمهم ومعرفتهم وحاضرهم، "شادي" | Statement | Masri | 226 |
بيعبّر عن كل دا بالمكياج، كل المصريين اللي في الفيلم عندهم بشرة سمرا بلون داكن، بدرجة موحدة، لون مكياج نادر اسمه The Egyptian، عملته شركة مستحضرات اسمها MaxFactor في الخمسينات، MaxFactor عملته مخصوص للمُخرج الأمريكي "سيسيل ديميل"، مُخرج فيلم "الوصايا العشر"، ودا لأنه كان محتاج يغيّر لون بشرة الممثلين اللي | Statement | Iraqi | 210 |
معاه لبشرة مصرية. "والله يا مهما عملوا عمرهم ما يظبطوا الدرجة الربّاني زي بتاعتي أنا وانت كداهو." - والنبي انت عسل! - "Merci يا !" برغم إن ممثلين "الموميا" ممثلين مصريين، بس "شادي" كان حابب يوحّد شكلهم بلون بشرة واحد، عشان يحكيلنا إن احنا كلنا أحفاد هذه الحضارة، بلون بشرتنا | Statement | Khaleeji | 205 |
وبملامحنا، كان عايز يقولّنا إن الاختلافات بيننا بسبب العِلم والمعرفة. "بصراحة، يا ، أنا حاسس إن عنده نوازع تمرد، زيه زي أخوه يعني، فليه الأعمام سايبين ، وما قتلوهوش زي أخوه؟!" بالنسبالهم، "ونيس" كان لسة صغير وعوده أخضر، "سيبوه يعيط ويهيم في الجبل شوية، وبعد كدا هيرجع." | Question | Masri | 206 |
أو على حد تعبيرهم البليغ... يعني، سيبوا الحزن ينشّفه ويقسّي قلبه ويكبّره. ولكن "ونيس" هيبدأ يعاند عملية النهب دي بإصرار، ويرفض محاولات الإغراء اللي جاتله من ولاد عمه، "ياد احنا جيل جديد ياد، هنمسك القبيلة يا ولا، هتبقى انت الزعيم، وهنمسك حواليك، الأعمام دُول سنتين تلاتة وهيختفوا. أنا سامع إن | Statement | Masri | 210 |
فيه خبيئة جديدة، والله هتشتغل وهتُرزَق." ولكن "ونيس" بيرفض كلامهم، كمان، بيرفض إغراءات البيع من "مراد" صبي "أيوب"، التاجر اللي كان بياخد الآثار من الأعمام، اللي كان بياخدها ويبيعها للأجانب، دا ما يعادل اللي هو "أغا آيات" في الحادثة الحقيقية، فاكر الراجل أبو حقيبة ديبلوماسية؟ ولكن بما إننا هنا بنتكلم | Question | Khaleeji | 219 |
على مخرج شاعر، والصورة بالنسباله أهم من الحوار، بنشوف "ونيس" وهو بيدخل مرحلة الرجولة، لمّا بيشوف "زينة"، "زينة"، البنت اللي جابها "مراد" عشان تخدم الأفندية خلال فترة وجودهم، "زينة" مش هتظهر في الفيلم غير دقايق، في مشاهد صامتة، وهي بتعمل إيه؟ بتبص لـ"ونيس"، كأنها قصة حُب ما كملتش، ما فيش | Question | Khaleeji | 215 |
شاهد على إنها حصلت غير النظرات دي. "شادي" بيعبّر عن الحُب دا، لمّا بنشوف ملابس "زينة"، بنلاقي نفس اللون بتاع الورود اللي كان "ونيس" بيرميها على قبر أبوه في الفيلم، اللون الأرجواني، اللون اللي بيظهر كل ما عاطفة "ونيس" تتحرك، كل ما تكون عاطفته قوية، سواء حزن أو حُب، بيظهرلنا | Statement | Khaleeji | 198 |
هذا اللون. في دراسته عن الأزياء الشعبية المصرية، بيقول "سعد الخادم" إن الفستان الأسود بتاع البدويات ضيّق من الكتاف وواسع من الأكمام، فلمّا بيرفعوا دراعاتهم، بيبقوا كأنهم طيور، طيور بترفرف بأجنحتها، تقليد بيرجع لـ"إيزيس" اللي بنشوفها على جدران المعابد وهي بتبسط إيديها كأنها أجنحة. كأن "زينة" رمز لكل مشاعر "ونيس"، | Statement | Khaleeji | 227 |
رمز للحرية اللي هو بيتمناها، رمز لأجداده زي "إيزيس"، وحتى كمان، رمز لتراثه الحاضر. "شادي" هيستوحي كمان حركة ولبس "زينة" من تمثال تراثي عظيم، "رياح الخماسين" لـ"محمود مختار". ظهور شخصية "زينة" بيأكدلنا إن "ونيس" وجدانه اتغير، سواء بالحُب، أو حتى بالحنين لأجداده، أو بالكره للسجن اللي قبيلته عاملاه، وكل العواطف | Statement | Masri | 234 |
دي، يا عزيزي، هي اللي ممكن تنقذ "ونيس" من إنه يكون زيهم. وبالفعل، "ونيس" بيقف قُدّام التاجر "أيوب"، وبيرفض إن هو يبيعله الآثار، بيرفض بالرغم من الضرب والتهديد، المفارقة إن زي ما "زينة" كان حضورها العابر منقذ لـ"ونيس"، فحضور "نادية لطفي" العابر في فيلم "الموميا" هينقذ المشروع كله، ودا لأن | Statement | Khaleeji | 208 |
جهات الإنتاج كانت عارفة كويس إن ما حدش هيشوف الفيلم البطيء ويستنى الرمزية، ويقرا الشعر اللي موجود في الصورة، حوار بالفصحى والأبطال مش معروفين، فالفيلم كان صعب إن هو ينجح بلغة السوق تجاريًا، تخيل في العيد "تامر حسني" نازل و"السُبكي" عامل تشكيلة، وبعدين، "الموميا"! فالفيلم كان صعب جدًا إن هو | Statement | Masri | 206 |
ينجح تجاريًا. وقتها، "نادية لطفي" إيمانًا منها بصديقها "شادي" واقتناعها برسالة الفيلم والحدوتة اللي عايز يقولها، هتقبل كنجمة كبيرة إنها تاخد دور مدته دقايق، دور صامت، عشان تتحط على الـ"أفيش"، والفيلم يتباع باسمها، وقتها، يا عزيزي، كانت "نادية لطفي" Superstar. ورغم هجوم النقاد، ازاي نجمة كبيرة زي "نادية لطفي" اللي | Statement | Masri | 230 |
عملت "الخطايا"، اللي عملت "النضارة السودا"، تطلع في دور زي دا؟! بس خلّيني أقولّك إن "نادية لطفي" هتعتبر هذا الفيلم أهم دور في مسيرتها، عشان كدا، أنقذته. بالمناسبة، يا عزيزي، أنا عندي صورة في هذه الغرفة لـ"نادية لطفي"، الـOld Time Crash بتاعتي. في النهاية، يا عزيزي، "ونيس" بيزور قبر أبوه، | Question | Khaleeji | 202 |
بنشوف الورود من بعيد، ولكنها كانت دبلت خلاص، حُب "ونيس" لأبوه وعلاقته كلها بيه اتغيرت، وعشان يكمّل حياته في سلام، لازم يبقى شخص مختلف عن أبوه وعن القبيلة كلها، ما ينفعش يهرب، لازم يواجه، حتى لو كانت مواجهته دي هتدمر قبيلته وسرها كله، "ونيس" هيعمل حركة غريبة، "ونيس" هيروح يبلّغ | Statement | Khaleeji | 212 |
"أحمد كمال" بسر الخبيئة، هيروح للأثري ويحكيله الأسرار، وهيبدأ الأفندية يطلّعوا التوابيت، وكل تابوت يخرج، ينطقوا اسمه، وبنطق اسمه، نسمع أخيرًا صلاة البعث، "ها هي عظامك تتجمّع، وقلبك يعود إليك، ها أنت في صورتك الجميلة تحيا وتُبعَث." "شادي" هيقدملنا واحد من أعظم نهايات و"فينالات" السينما، موكب خروج المومياوات، اللي حب | Statement | Masri | 236 |
يجسّده على إنه مشهد بعث، مشهد بعث لملوك الحضارة المصرية، هيختار يصور في لحظة شبه اللحظات اللي بنشوفها قبل الشروق، أو بعد الغروب على طول، لحظة شاعرية بيختلط فيها النور بالضلمة، بيفضل فيها بقايا ضوء بسيط للشمس من غير سخونة الشمس، من غير حَمار، من غير احمرار، المشكلة إن الضوء | Statement | Iraqi | 194 |
دا بيظهر 20 دقيقة بس بعد الغروب، عشان كدا، يا عزيزي، هيصور هذا المشهد 28 "شوت" في 28 يوم، كل يوم بيقف بالكاميرا يلقط دقايق، عشان نشوف، يا عزيزي، نهاية فيلم "الموميا"، مشهد ساحر بيختلط فيه الماضي بالحاضر، كأننا بنشوف بعث للملوك الأموات، وكمان، بعث للناس اللي لسة عايشة، التوابيت | Statement | Khaleeji | 202 |
المرادي شايلنها ناس لابسة أبيض، مش أشباح سودا، زي اللي كانوا في أول الفيلم، أهل القبيلة هيقفوا بلبسهم الأسود ويتابعوا بمرارة خروج الكنز بتاعهم للنور، ويشوفوا سر قبيلتهم وهو بيتكشف، وأساس حياتهم وعمودها الفقري وهو بينهار. "ونيس" هيدّي ضهره لقبيلته، اللي عمرها ما هتسامحه وهيمشي، حتى عقاب الموت ما عادش | Statement | Khaleeji | 219 |
ينفع دلوقتي، ما بقالهوش لازمة، لأن السر خلاص اتكشف، ولبسه هنا متقطع، لا منه لابس أسود زي القبيلة، ولا منه لابس زي الأفندية، لبس شخص براءته انتهت للأبد، ودفع تمن غالي عشان ييحي نفسه ويحتفظ بذاكرته من جديد. وزي ما الفيلم بدأ بوعد مكتوب، هينتهي بفعل أمر، "انهض"، وكأن القصة | Statement | Khaleeji | 202 |
مش قصة "ونيس"، وإنما قصة كل مصري بيشوف الفيلم، كل مصري عنده مهمة، إنه يبقى زي الملوك دُول، زي ما الملوك دُول قاموا من موتهم، دور المصري إنه ينهض ويتعرّف على ذاكرة ماضيه، ويحميها عشان يقدر يفهم مستقبله، | Statement | Khaleeji | 150 |
الفكرة اللي هيلخصها "شادي عبد السلام" ويقول... جايز تسأل، ليه الفيلم احتاج أسلوب مختلف أوي كدا؟ إيقاع بطيء وحوار بخيل؟ وصور فياضة ولا المعلّقات؟ فيلم صعب تعتبره واقعي، وبرضه، صعب تعتبره خيالي. الناقد "سمير فريد" هيوصفه بإنه فيلم "ما بعد واقعي"، Post-Realist، بيبدأ من الواقع، ويطير بيك لخيال أبعد. "شادي" | Question | Masri | 219 |
كان عايز فيلم مصري، فيلم ما يستمدش أسلوبه من سينما أوروبية أو أمريكية، وإنما بيستمد أسلوبه من فكرته، كأننا بنشوف ناس أسيرة لوحة فرعونية، بتتحرك بإيقاعها وبطريقتها، بس هما مش حاسين إن هما جزء منها، فكرة صعب إنها تتنفّذ بواقعية، وصعب برضه إنها تتنفّذ كخيال كامل، ودا أكتر شيء أبهر | Statement | Masri | 213 |
العالم في "الموميا". هتوصفه إحدى المجلات الفرنسية بإنه فيلم ساحر، لا يدين مُخرجه في أسلوبه لأي مُخرج آخر، الراجل دا جاي بحاجة جديدة. الناقد الفرنسي "كلود كلوني" هيقول إن "الموميا" فيلم عالمي، بس مصري جدًا، لأن "مصر" ساكنة في كل تفاصيله، وعلى حسب كلام الناقد "محمود عبد الشكور"، فاستقبال الجمهور | Statement | Khaleeji | 213 |
المصري للفيلم هيكون متردد، لأن أسلوبه جديد عليهم. وبالرغم من كدا، فـ"شادي عبد السلام" هيشوف هذا الاستقبال كامتداد لفيلمه أصلًا، هياخد مسجّل وينزل يسأل الناس: حسوا بإيه لمّا شافوه؟ ما كانش بيتضايق لمّا حد من المشاهدين يتريق على الفيلم ويقول: إن الفيلم بطولة 3 مساخيط وبردية، "انت عمّال يا عم | Question | Khaleeji | 212 |
تصورلي في حيطان وتماثيل؟!" "شادي عبد السلام" ما كانش بيتضايق خالص من دا، كان شايف إن صدمة البعض في الفيلم شبه صدمة "ونيس" وهو بيحاول يوصل لتراثه، بس أكبر انتقاد هيتوجه لـ"الموميا" هو إنه بيمجد وبيركّز على الحضارة الفرعونية بالذات. "شادي" هيوصف التاريخ بإنه حديقة واسعة، حديقة باتساع 7000 سنة، | Question | Khaleeji | 208 |
بالتالي، احنا مش محتاجين نحشر نفسنا في ركن بسيط فيها، لكنه ربما اختار الحضارة دي، يا عزيزي، لأنها أكتر لحظة تاريخية احنا منقطعين عنها، دي أكتر حاجة فيه مسافة بيننا وبينها. "شادي" هيقول إن "الموميا" تجسيد ليوم واحد في سنة 1888، قبل سنة واحدة من الاحتلال الإنجليزي لـ"مصر"، الاستعمار والنفوذ | Statement | Masri | 216 |
الأجنبي قصته الحقيقية مع الآثار المصرية بتجسد مخاوف فيلم "الموميا"، قصة بتتعمد تخلق حاجز بين ذاكرة المصري وبين حضارته القديمة، الاستعمار يسوحك ويبعدك عن الحضارة، ياخد بقى هو نُص الآثار والمسلّات، ويعرضها عنده، التذكرة بـ40 يورو! على حسب دراسة اتعملت سنة 2018 باسم " وخبيئة الدير البحري"، هتحصل عداوة تاريخية | Statement | Masri | 224 |
واحتقار أوروبي من بداية عِلم المصريات لآل "عبد الرسول". "طب وإيه يا ؟ ما عادي يحتقروهم، دُول حفنة من تجار الآثار." المشكلة إن أهم تجار آثار في القرن الـ19 مش عيلة "عبد الرسول" خالص، أكبر تجار آثار هما الأوروبيين. أقولّك الكبيرة؟ هما الأوروبيين اللي مسئولين عن الآثار، دُول كانوا أكبر | Question | Masri | 196 |
تجار آثار في القرن الـ19. فيلمنا بدأ بـ"ماسبيرو" وهو بيعرض بردية وصورة خدها من سلفه "أوجست مارييت" مدير مصلحة الآثار، وصحيح إن "ماسبيرو" بالفعل استرجع الخبيئة، لكنه، في الواقع، ما سمحش للمصريين بالتنقيب القانوني إلا في حالات نادرة جدًا، "مصري، عايز تدوّر على آثار في بلدك؟ لأ، مش هينفع!" ودا | Question | Masri | 212 |
كان على عكس البعثات الأوروبية، وبرر دا بشكل عنصري جدًا، إن المصريين ملهوفين على الكنوز، وما عندهومش روح علمية، "إنما احنا ملهوفين على الكنوز، بس عندنا روح علمية!" وكان بيعتبر إن آثار زي "بورتريهات "، اللي موجودة دلوقتي برة "مصر" هتكون محفوظة في "لندن"، اللي هي أمان أكتر عن "مصر"، | Statement | Levantine | 206 |
تراخي "ماسبيرو" في الدفاع عن الآثار وبقائها جوا حدود "مصر"، هيكون السبب في سرقات شهيرة جدًا، عزيزي المُشاهد، احنا هيتعلم علينا في تمثال "نفرتيتي"، كمان، "ماسبيرو" هيشجع بنفسه جامعين الآثار إن هما يشتروها، سرقة "نفرتيتي" كان يُقال إنها بسبب "ماسبيرو"، كمان، "ماسبيرو" كان بيشجع تجار الآثار إن هما يشتروها، يشتروها | Statement | Iraqi | 232 |
من مصلحة الآثار نفسها، "تعالى للجهة الحكومية، وندّيك الـReceipt!" بينما مدير المصلحة اللي قبله كان من أهم سارقي الآثار، الراجل دا مش بس كان بيسرق آثار، لأ، دا كان بيشغل المصريين في حفر المقابر. "طب وإيه المشكلة يا ؟ أيدي عاملة، مش أحسن ما يبقوا عواطلية؟!" لأ، يا عزيزي، ما | Question | Khaleeji | 191 |
هو كان بيخلّيهم ينقبوا عن الآثار بالسخرة، يعني، بتسلّم تراثك وصحتك في مشوار واحد! في كتابها "مستقبل عِلم المصريات" بتقول "مونيكا حَنا" إن علم المصريات، الـEgyptology، من وقت نشأته على إيد الأوروبيين بعد اكتشاف حجر "رشيد"، هيستهدف حاجتين، رقم 1، تهريب أكبر قدر من الآثار للخارج. رقم 2، إزالة ومحو | Statement | Iraqi | 214 |
أي دور مصري في هذا العِلم. بشكل ممنهج، Systematic، ودا هتلاقيه بسهولة في واجهة "المتحف المصري"، الواجهة اللي صممها "مارسيل دورجنون" سنة 1901، وحط فيها الآباء المؤسسين لعلم المصريات من غير ما يحط فيها ولا مصري. "جيمس بريستد" صاحب مؤلف "فجر الضمير" الشهير، اعتبر إن علم المصريات هيتضرر لو اتسمح | Statement | Khaleeji | 203 |
للمصريين إن هما يدرسوه، الراجل دا كمان هياخد مواقف عدائية ضد الطلبة المصريين، | Statement | Masri | 60 |
بتظهر في عبارة عنصرية كتبها في رسالة لزوجته... والاستعمار رعى الفكرة دي، زي ما اللورد "كرومر" كان بيوصف المصريين: "إنهم ليسوا متحضرين كفاية للحفاظ على آثارهم." البطل "أحمد كمال" في فيلم "الموميا" مش شخصية خيالية، وإنما هو أول عالم مصريات مصري، وخريج مدرسة "اللسان المصري"، اللي "أوجست مارييت" هيؤمر إن | Statement | Khaleeji | 216 |
خريجيها من المصريين ما يدرسوش في متحف "بولاق"، عشان ما يتعلموش لغة أجدادهم، عشان ما يعرفوش ماضيهم. "أحمد كمال" هيبعت رسالة سنة 1894 لرئيس الوزرا يشتكيله من تعمد استبعاده من الترقية في مصلحة الآثار، "أنا مصري بأتشال لصالح الأجانب." وفي آخر حياته، هيطلب من المصلحة إنه يضم مصريين أكتر للخدمة، | Statement | Khaleeji | 211 |
ولكن رئيس المصلحة هيرد عليه ويقولّه إن المصريين مش مهتمين بآثار بلدهم. عشان "أحمد كمال" يرد عليه ويقولّه: "خلال 65 من إدارة الفرنسيين للمصلحة إيه الفرص اللي قدّمتوها لينا؟" على حسب كلام "مونيكا حَنا"، مؤسسي علم المصريات الأجانب مع ضعف قوانين حماية الآثار في "مصر"، اللي سمحت لسنين طويلة بنظام | Question | Masri | 217 |
القسمة النظام دا كان بيتطبّق على الآثار المكتشفة بين المكتشف وبين الحكومة، دي كانت من مسببات إن كتير من آثارنا تخرج برة، وهي برضه السبب في إن علم المصريات لحد دلوقتي، لم يتحرر من هذه النظرة للمصري، باعتبار المصري النهاردة دخيل على تاريخه، وليس جزء منه. ربما شخصيات الموميا الحقيقية | Statement | Masri | 195 |
قصتهم أخطر بكتير من قصة الفيلم، الفيلم اللي كان أشراره كبارات القبيلة، ولكن "شادي" نفسه بيقول إن هدفه ما كانش إن المتلقي ينفعل ويكره القبيلة، لأنها مش حكاية سرقة، مش حكاية عسكر وحرامية، وإنما هي حكاية تاريخ كامل وذاكرة ماضي، لو الإنسان ما عرفش يحرسها، هيخسر مستقبله. في الواقع، أي | Statement | Khaleeji | 199 |
حد شاف الفيلم وفهم القصة الحقيقية، وقاس كدا الخطر اللي جايلنا من الخواجة والخطر اللي جايلنا من أهل البلد، سهل إن انت تلاقي إن الشرير الأجنبي أخطر بكتير من عيلة "عبد الرسول". مشكلة "شادي" إن عيلة "عبد الرسول" مصريين، ودُول مسئوليتهم أكبر، لأن دا تراثهم، "الموميا" حكاية بعث لتاريخ ومعرفة | Statement | Iraqi | 201 |
ما ينفعش يقوم بيها إلا المصري، المصري هو المسئول الوحيد، وليس أي حد تاني. المُخرج "يسري نصر الله" هيوصف "شادي عبد السلام" الراجل اللي ما قدّمش في مسيرته غير فيلم روائي واحد بس، هيقول عنه إنه Bigger Than Life، "شادي" ما عملش فيلم، إنما عمل تحفة خالدة، | Statement | Khaleeji | 170 |
ما لسة بدري يا بيه. | Statement | Khaleeji | 15 |
تعالى، ورّيني معاك إيه. إيه دا؟! جايبلي Smartwatch؟ فاكرني "بيل جيتس"؟! انتي عارفة دي تعملّها كام في شارع "عبد العزيز"؟ وأنا هأعمل بيها إيه دي يعني؟! بدل ما تخش عليا بكام بيضة بلدي، | Question | Masri | 137 |
ولّا كيلو ديدان بلهارسيا، أرُم بيه عضمي! وإيه دي كمان؟! دي Kitchen Machine كهربا، البشر بيستحموا بيها. كهربا تاني؟! طول عمرك خاين! - قال على رأي المثال، "يا ما جاب..." - ما تقوليهاش! أرجوكي ما تقوليهاش. - "يا ما جاب..." - عشان خاطري، بلاش! "ياما جاب الغراب لأمه!" كل مرة | Question | Khaleeji | 181 |
كدا؟! دا انتي مستفزة! ما تسيبني أسرق اللي على مزاجي! ليه يا أخويا؟ على راسك ريشة؟! ماما، أنا كلي ريش، - وبعد إذنك، سيبيني، أنا نازل دلوقتي. - ولد! سايبني، ورايح فين؟ أصلي خارج Date مع "لوجي" خطيبتي. قُطعت، وقُعطت سيرتها الغُرابة دي! بس هأقولّك إيه، الطيور على أشكالها تقع. | Question | Khaleeji | 208 |
يا ربي! ممكن كفاية أمثال طيور بقى؟ أنا زهقت! بتتعصّب على أمك؟! على رأي المَثَل، "الغراب التخين ينزل في البسين!" تخين إيه؟ وبسين إيه؟ هو بذمتك فيه مَثَل كدا؟! لأ، بس أنا لسة مألفاه دلوقتي، عشان أنا أم Toxic، وبأحب أكسّر مجاديفك. يوه! وأنا بقى زهقت من الـ"تكسكة" دي! سلام | Question | Masri | 205 |
يا أمي! "غريب"! "غريب"، ما تمشيش! ما تمشيش وتسيبني مكسورة الجناح! | Statement | Khaleeji | 53 |
جناح، عشان أنا غُرابة، بأموت في الـWordplay! | Statement | Khaleeji | 30 |
Sorry، كنت بأتّاوب! أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! في فجر 2 سبتمبر 1666، في مخبز إنجليزي، حصل حريقة، الرياح، يا عزيزي، قامت ماسكة النار من إيدها، وقامت نشرتها، على نهاية اليوم، الموضوع بقى برة السيطرة، النار بتوصل لقلب "لندن"، أكبر | Statement | Masri | 212 |
مدينة في "بريطانيا". خلّيني أقولّك، يا عزيزي، إن 3 أيام من الحريقة دمروا أكتر من 13 ألف بيت، وما عرفوش يطفوا الحريقة، غير لمّا هدّوا المباني اللي حواليها، بحيث إن النار ما تلاقيش حاجة تمسك فيها، فتهدا وتتبط! الحكومة، يا عزيزي، كانت في وضع لا تُحسد عليه! مش قادرة تسيطر | Statement | Masri | 195 |
على الخراب، ولا حتى تدفن الموتى، الغريب بقى، يا عزيزي، إنه يُقال إن أهل "لندن" وهما قاعدين بيبكوا على صحابهم وأهلهم اللي ماتوا، فجأة، بيبصوا، لقوا السماء سودا. "يا ساتر يا رب! فيه دخان تاني يا ؟!" لأ، يا عزيزي، دي أسراب من الغربان السودا، غربان طارت عشان تنهش في | Question | Masri | 185 |
الوليمة اللي الحريقة سابتها، "الجثث بتاعتكم دي تلزمنا!" الغربان بيبدأوا من العين، ولمّا يخلّصوها، يبدأوا ياكلوا في المخ. وهنا، الناس قالت للمَلِك: "احنا لازم نتخلص من هذا الكائن اللي ما بيحترمش موتانا! بيتعشى بالموتى بتوعنا!" المفاجأة إن المَلِك بيتردد. خُد بالك، يا عزيزي، إن الاعتقاد السائد من العصر الفيكتوري إن | Statement | Khaleeji | 230 |
غربان "لندن" هي اللي بتحمي التاج والعرش، "فمع كامل احترامي لموتاكم، العرش أهم!" الحقيقة، يا عزيزي، إن دي ما كانتش أول مرة الغربان تعمل العملة المهببة دي، قبلها بسنتين، الطاعون كان ساب آلاف الموتى، اللي طبعًا الغربان اشتغلت ونهشت في جثثهم، فاضطر المَلِك إن هو يقتل معظم الغربان، بس إيه؟ | Question | Khaleeji | 209 |
هيحتفظ بـ6 غربان في برج "لندن"، عشان يحموا العرش. الـFolklore والأدب الغربي اعتبروا الغراب نذير بالشؤم والموت والخراب، كانوا مسميينه "رفيق الشيطان"، لمّا كانوا بيشوفوه جنب بيت، كانوا بيقولوا إن فيه حد هيموت. احنا لمّا بنيجي نشوف طيور، بنشوفها طيور بس، لكن لمّا بنشوف غراب، مخنا بيستحضر صور ورمزيات غيبية، | Statement | Khaleeji | 229 |
رمزيات لها علاقة بالموت والشؤم، ودا ببساطة لأن جزء أساسي من أكل الغراب هو الجيف، والجيف هو الجثث. عشان كدا، لمّا تلاقي فيه طلعة حرب كدا، الشباب مجمّعة بعضها، ورايحين تحارب، تلاقي الغربان مبسوطة، طالعين وراهم، مستنيين اللي هيقعوا منهم، أو اللي هيموتوا. برغم إن دي فكرة مرعبة، والمفروض تخلّي | Statement | Masri | 217 |
ثقافات كتير تتشاءم منها، إلا إن كان فيه ثقافات، على الناحية التانية، وجدت فيها عزاء، خصوصًا، الثقافات اللي شايفة إن الحياة عبارة عن دايرة مستمرة من الولادة والموت، فالغراب والحيوانات التانية اللي بتاكل الجثث، هما، في الحقيقة، بينضفولنا البيئة بتاعتنا من الجثث، وبيعيدوا معالجة العناصر دي عشان ترجع للطبيعة من | Statement | Masri | 209 |
تاني، الزرداشتيين مثلًا كانوا بيسيبوا موتاهم مكشوفين، ليه؟ عشان النسور والغربان تاكلهم. خلّيني أقولّك، يا عزيزي، إن فيه ثقافات تانية بيقطّعوا الجثث، عشان يبقى سهل على هذه الغربان إنها تاكلهم! في كتابها "كوكب الغربان"، بتقول العالمة "ياندا هاوبت"، فيه حيوانات كتير بتاكل الجيف، اللي هي الجثث، زي الضباع والتماسيح والخنازي... | Question | Khaleeji | 237 |
والنسور، لكن الفكرة بقى في الغراب إن هو وقح، بيعمل هذا الفعل البشع في قلب المدينة! والغربان، لو جيت بصيت، هتلاقيها موجودة في كل ركن في العالم، في كل القارات، يمكن ما فيش غير "القطب الجنوبي"، و"أمريكا الجنوبية"، دُول بس اللي تقريبًا ما فيهومش، مع إن مثلًا حاجة زي "أمريكا | Statement | Khaleeji | 192 |
الجنوبية" معروفة إنها قارة الطيور. "الله! طب ليه يا ما فيش غربان هناك؟!" عشان أجاوبك، محتاجين نرجع لقصة الغراب في "الأرض" من الأول. الغربان فصيلة بتضم 139 نوع، فيه عندنا مثلًا، الغراب الأعصم، عندنا عقعق الشجر، العقعق الأخضر، وأنواع من العصافير. اللي بنتكلم عنهم هو نوع اسمه الغُرابيات، أو الـCorvus، | Question | Masri | 214 |
دُول، يا عزيزي، حوالي 40 نوع، طبعًا، أشهر واحد فيهم هو الغراب الأسود اللي بنشوفه كلنا، دا غراب كبير أسود تمامًا، دا موجود في نُص الكورة الشمالي. فيه أنواع تانية من الغربان، اسمه الغراب الأسحم، أو غراب الجيف، دا بيبقى لونه أسود مع لمعة بنفسجي، وفيه نوع تاني بيعيش في | Statement | Iraqi | 189 |
الجزيرة العربية و"سينا" وجنوب "إيران"، بتبقى رقبته بُنّي، بيبقى اسمه الغراب النوحي، أو أُحَيْمر العنق، وأخيرًا، الغراب بقى اللي معروف عندنا في "مصر"، اسمه الغراب المقنّع، أو الأبقع، دا بيبقى لونه رمادي، ما عدا راسه وجناحاته وديله، بيبقى لونهم أسود، دا، يا عزيزي، غراب مقيم، لا يهاجر، بيتصنف كـCrow، مش | Statement | Masri | 225 |
Raven. "أيوة يا ، معلش، لو سمحت، إيه الفرق بينهم؟ لأأن أنا مش متخصص في الغرابيات!" الـRaven عادةً بيبقى أكبر وصوته أعمق ومختلف، وممكن تشوفه منفرد لوحده كدا، أو في أزواج، بس قليلة. الـCrow، على الناحية التانية، بيبقى عادةً بيطير في مجموعات، وبيبقى عادةً صوته أعلى. المرجح، يا عزيزي، إن | Question | Masri | 204 |
كل الغربان دي انحدرت من أسلاف عاشت في "أستراليا"، قبل ما تنتشر حوالين العالم. "، خُد بالك، انت لسة ما جاوبتليش على السؤال بتاعي، ليه ما راحتش ؟ هل الـ صعبة؟" في الحقيقة، يا عزيزي، الأسباب غالبًا أسباب جغرافية، فيه جبال وصحرا وحاجات كتير تمنع الغربان إنها تروح "أمريكا الجنوبية"، | Question | Khaleeji | 203 |
ولكن المشكلة اتحلت بنشوء البرزخ البنمي، دا برزخ عمل، زي ما تقول كدا، طريق يخلّي الحيوانات والطيور اللي بتطير في مستويات منخفضة إنها تقدر تعدّي بسهولة، وحصل بعد كدا ما يُعرف بالـGreat American Interchange، بس للأسف، الوقت كان متأخر جدًا على الغربان إنها تروح، اللي حصل إن هما راحوا متأخر، | Statement | Khaleeji | 196 |
كان سبقهم مين؟ طيور تانية زي الـJay والنوارس، فدُول خدوا مكانهم في البيئة. "طب والله يا يا بخت ! دا طائر شؤم! يحمدوا ربنا." يا عزيزي، خلّيني أقولّك إن الغراب مظلوم شوية يعني، سُمعته مغطية شوية على إمكانياته وقدراته الخارقة. على فكرة، يا عزيزي، الغراب طائر مخلص، طائر Monogamous. - | Question | Iraqi | 203 |
"إيه يا ؟!" - Monogamous. "يا ساتر يا رب، يا ! طب ما نحاول نلمّله فلوس ونعالجه!" لأ، يا عزيزي، Monogamous يعني بيرتبط بواحدة وبيفضل معاها تقريبًا طول الحياة. "ياه يا ! طب ما ندوّر على فلوس ونعالجه." الغراب وشريكته لمّا بييجوا يتجوزوا، بيبنوا عش سوا، حوالي نُص متر على | Question | Khaleeji | 194 |
شجرة عالية، بعد التزاوج، الأنثى بتبيض، وبتتولى حضانة البيض حوالي 18 يوم، وقتها، يا عزيزي، الذكر بيتولى دور إنه يصرف عليهم وإنه يحميهم، بيفضل كدا لحد ما الفراخ تفقس، وهنا، الذكر بيقوم منضّف العش. بعد تقريبًا شهر أو 40 يوم، الصغيرين بيبدأ جسمهم يتغطى بريش كامل، وبتبدأ أجنحتهم تبقى أقوى، | Statement | Iraqi | 218 |
فيتعلموا الطيران، ومن 2 لـ4 سنين، بيكونوا بلغوا وجاهزين يتزاوجوا، بس برضه، مش بيسيبوا العش. واحد من السلوكيات اللي نجّحت الغربان، | Statement | Masri | 101 |
هي التربية التعاونية، الفرد هنا بيتنازل عن إنه يخلّف ويبقى عنده ولاده، مقابل إنه يساعد الباقيين إن هما يحموا خلفتهم، دا، يا عزيزي، شيء غريب جدًا، دا لغز في عالم الحيوان، انت ياد مش عايز توصّل انت جينك؟! ليه بتدافع عن جينات الآخرين؟! في الحالة دي، الغربان الشباب بيساعدوا أسرتهم | Question | Masri | 208 |
في الكتاكيت الجداد، قبل ما يستقلوا بباقي حياتهم، "أنا يمكن ما أحتاجش أتكاثر طول ما أنا عندي أخ عنده نسبة كبيرة من الجينات اللي عندي. يمكن يكون الأسهلّي إني أحميه." وبتكمّل الغربان حياتهم، اللي بتوصل عادةً من 13 لـ14 سنة في البرّية، طبعًا، في الحبس، ممكن يبقوا في بيئة آمنة، | Statement | Khaleeji | 201 |
فيقدروا يعيشوا لحد 20 سنة. دورة الحياة المُحكمة دي هي اللي ساعدت الغربان إن هما يبقوا ناجحين جدًا في المدن، احنا، يا عزيزي، بنتكلم كتير عن الحيوانات اللي قلّت بسبب البشر، بس ما بنحكيش كفاية عن الحيوانات اللي ازدهرت بسببنا، الأدبيات العلمية قدّموا مصطلحين مهمين جدًا، الـUrban Losers، والـUrban Winners، | Statement | Khaleeji | 210 |
الغراب، بلا شك، كان Winner، زيه زي الكلاب والقطط. مثلًا، الدراسات بتُظهر علاقة سلبية بين كتلة جسم الطيور الجارحة والقدرة على احتمال الحياة في المدن، النسور مثلًا حجمها كبير، فدا بيخلّيها معرّضة أكتر للخطر والحوادث، إنما الغراب حجمه مثالي، مظبوط. البومة مثلًا بطيئة جدًا في الخلفة، بتبقى عايزة استقرار أكبر، | Statement | Masri | 221 |
مساحات أوسع للصيد، بتحتاج أكل معيّن، لكن الغراب رمرام، بياكل أي حاجة. خُد بالك، النجاة في المدن مش عايزاك تتشرّط، لازم تبقى Generalist، عادي جدًا تاكل من الزبالة. على حسب الأسطورة الصومالية، الطيور، زي ما تقول كدا، يا عزيزي، عملوا اجتماع، واختاروا، "هنقسّم الأكل يا جماعة ازاي؟" الغراب في الأسطورة | Question | Masri | 214 |
وقف وقام قايلّهم: أي طائر أكبر منّي هياكل لحوم، وأي طائر أصغر منّي ياكل بذور ونباتات." فوافقوا كلهم، ونسيوا إن هما سابوه ياكل أي حاجة هو عايزها، بذور ونباتات ولحوم. خلّيني أقولّك إن ما فيش كائن بيهدد الغراب غير الصقور والبوم، اللي هما أصلًا اختفوا من المدن. بالمناسبة، يا عزيزي، | Statement | Khaleeji | 205 |
هأقولّك معلومة Fun، انت عارف إن واحد من أخطر الحاجات على الطيور هي الشبابيك؟ انت عارف، يا عزيزي، الشبابيك في "أمريكا الشمالية" بتقتل كام طير سنويًا؟ اضرب رقم! تخيل! مليار طير. قصص الرعب، يا عزيزي، عند أطفال الطيور شبابيك مقفولة، دا، انت تفزعه! المهم، يا عزيزي، غالبًا هذا الكلام ما | Question | Iraqi | 204 |
بيأثرش على الغربان، لأن، بسم الله، ما شاء الله، الغراب حرّيف في الطيران، بيعمل ألعاب هوائية، لمّا بيرقص رقصات التزاوج، بيبقى بيلمس أجنحة زوجته في الهوا، تلاقيه، بيطلع، ينزل معاها، يتشقلبوا في الجو، حركات! بيطيروا مقلوبين Just for Fun! بتلاقيه يقدر يعدّل في سرعته، يعدّل في جناحاته، يميّلها كدا، يميّلها | Statement | Khaleeji | 217 |
كدا، رهيب! الحاجة التانية، يا عزيزي، اللي بتميز الغراب أوي إن هو متحفظ، بس جريء، عادةً، الحيوان من دُول، لمّا بيشوف حاجة جديدة، بيخاف منها، لأنها ممكن تبقى مصدر تهديد، مصدر خطر، الغراب يخاف آه، بس ما يهربش، بيقف ويقيّم الوضع، عشان ما يخسرش فرصة. مثلًا، لو رُحت "سينا"، وجربت | Statement | Khaleeji | 207 |
ترمي أكل للغراب، مش هيتهافت على الأكل زي الحمام، هتلاقيه بياخد وقته على بال ما يثق فيك، بس مش هتلاقيه Cancel الـOption خالص زي البومة مثلًا، التوازن دا، يا عزيزي، هو اللي منجّحه. عالم البيئة الحضرية الأسترالي "داريل جونز" حكى إن كان فيه زوج من الغربان بنوا عشهم قُدّام شبّاك | Statement | Masri | 188 |
في مبنى، البشر رايحين جايين عليه، اللحظة دي العالم بيقول إنها Significant Moment، لأن على مدى عقود من دراسة الطيور في "أستراليا"، "أنا أول مرة يشوف السلوك دا!" عادةً، الغربان بتبني العش بتاعها على شجر عالي، على أبراج الكهربا العالية، لكن إن الغراب يبني العش بتاعه عند مساكن البشر، بشكل | Statement | Masri | 188 |
البشر يبقوا بيعدّوا رايحين جايين عليه، دا غريب جدًا! كأن الغربان عملت دراسة وقيّمت المخاطر، قالّك مثلًا، أشجار المدينة دايمًا بتتعرّض لعواصف، فدا بيأثر على بيض الغراب، لكن المباني اللي عاملها البشر، زي ما تقول كدا، محمية من الرياح والمطر، وبالتالي، فرص أعلى لنجاة البيض، فزي ما تقول كدا، حصل | Statement | Khaleeji | 216 |
تآلف مع البشر، بقوا يشوفوا البشر خلفية ثابتة للمكان، مش لازم نخاف منهم! دكتور "درايل" وغيره من العلماء | Statement | Masri | 74 |
Subsets and Splits
No community queries yet
The top public SQL queries from the community will appear here once available.